На основу члана 35. став 2. Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон, 9/20 и 52/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

У Р Е Д Б У

О УТВРЂИВАЊУ ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ

ЗА РЕАЛИЗАЦИЈУ ПРОЈЕКТА „СРПСКО-КИНЕСКИ ИНДУСТРИЈСКИ ПАРК МИХАЈЛО ПУПИНˮ

Члан 1.

Утврђује се Просторни план подручја посебне намене за реализацију пројекта „Српско-кинески индустријски парк Михајло Пупинˮ (у даљем тексту: Просторни план), који је одштампан уз ову уредбу и чини њен саставни део.

Члан 2.

Просторним планом се обезбеђује плански основ за изградњу и одржив развој новог индустријско-технолошког парка у граду Београду, на делу територије градске општине Палилула.

Члан 3.

Просторни план се састоји из текстуалног делa и графичких приказа.

Текстуални део Просторног плана објављује се у „Службеном гласнику Републике Србије”.

Графички прикази су:

1. Карта „Шира ситуација са границом плана”, Р 1:50.000;
2. Реферална карта број 1. „Посебна намена простора”, Р 1:5.000;
3. Реферална карта број 2. „Мрежа насеља и инфраструктура ”, Р 1:2.500;
4. Реферална карта број 3. „Природни ресурси, заштита животне средине и културних добара” Р 1:5.000;
5. Реферална карта број 4. „Карта спровођења”, Р 1:2.500;
6. Детаљна карта 1. „Планирана намена површина” Р 1:2.500;
7. Детаљна карта 2. „Урбанистичко решење саобраћајних површина, парцелација, регулација и нивелација”.

Графичке приказе из става 3. овог члана, израђене у шест примерака, својим потписом оверава овлашћено лице органа надлежног за послове просторног планирања.

Члан 4.

Просторни план ће се спроводити директно и индиректно на начин утврђен Просторним планом. Развој, коришћење и уређење подручја посебне намене спроводиће се сагласно решењима из Просторног плана.

Члан 5.

Графички прикази из члана 3. ст. 3. и 4. ове уредбе чувају се трајно у Влади (један комплет), Министарству грађевинарства, саобраћаја и инфраструктуре (два комплета), Кабинету министра без портфеља задуженог за иновације и технолошки развој (два комплета) и граду Београду (један комплет).

Члан 6.

Документациона основа Просторног плана израђује се у два примерка (у аналогном и дигиталном формату) и трајно се чува у министарству надлежном за послове просторног планирања.

Члан 7.

Просторни план је доступан заинтересованим лицима, у електронском облику, преко Централног регистра планских докумената, који води орган надлежан за послове државног премера и катастра.

Члан 8.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-7218/2022

У Београду, 16. септембра 2022. године\_\_\_\_\_\_\_\_\_\_\_\_\_

В Л А Д А

ПРЕДСЕДНИК

Ана Брнабић, с.р.